
Referat fra styremøte 10. oktober 2005

Endringer i sakslisten:

Etter sak JF 42-05 ble følgende saker behandlet: sak JF 50-05, 51-05, 52-05.

JF 42-05

REFERATSAKER

1. Referat fra møte i fakultetsstyret 05.09..05.

2. Referat fra møter i Studieutvalget 31.08.05 og 28.09.05

3. Referat fra møte i Forskningsutvalget 01.09.05.

4. Referat fra møte i fakultetsstiftelsen/møte med dekan 21.09.05.

5. Rapport fra nasjonalt referansepanel for masterstudiene i rettsvitenskap 06.09.05.

Orienteringer

Dekan orienterte om

· Alumnikonferansen 30.09.06.

· NOKUTs besøk ved Det juridiske fakultet 25.10.05.

Fakultetsdirektøren orienterte om personalsituasjonen

· Hege Brækhus er tilsatt som professor fra 22.09.05.

· Mathias Åhren er tilsatt som stipendiat for 4 år.

· Andre Heggstad er innvilget 1 års permisjon. 

· Stein Roar Erntsen er engasjert som it-konsulent i Heggstads’s permisjonstid. 

JF 43-05
SØKNAD OM FORLENGET PERMISJON – TRUDE HAUGLI



(DL 20056322)


Vedtak:



Fakultetsstyret anbefaler at Trude Haugli innvilges permisjon i tida 01.01.-31.12.06.

JF 44-05             
FORLENGELSE AV ENGASJEMENT SOM 1.AMANUENSIS – 

AAGE THOR FALKANGER  (200501571) 



Vedtak:



Aage Thor Falkanger engasjeres som førsteamanuensis ved Det juridiske fakultet i perioden 01.01.-31.12.06.

JF 45-05
PLAN- OG BUDSJETTARBEIDET VED UNIVERSITETET I TROMSØ HØSTEN 2005 OG VÅREN 2006 – INNSPILL TIL BUDSJETTFORDELINGEN – JUR-FAK (DL 200504910)

Vedtak:

Fakultetsstyret vedtar det fremlagte forslag til innspill til budsjettfordelingen for 2006, med merknader fremkommet på møtet.

JF 46-05
FAKULTETSRAPPORT FOR STUDIEÅRET 2004/2005 



(DL 200504308)
Vedtak:


Fakultetsstyret godkjenner forslag til fakultetsrapport fra Det juridiske fakultet for studieåret 2004/2005, slik den fremgår av vedlegg 1, og med de endringer som fremkom på møtet.


Dekanen gis fullmakt til å innarbeide de vurderingene som universitetsdirektøren ber om i brev av 02.09.05.

JF 47-05
OVERGANGSREGLER MELLOM DET JURIDISKE FAKULTET VED UIO OG UIB TIL UITØ. (200506131)



Vedtak:

Fakultetsstyret godkjenner følgende overgangsregler for masterstudiet i rettsvitenskap:

Første og andre avdeling fra UiO og UiB gir fritak for første og andre avdeling ved UiTø

Første og andre avdeling alene gir ingen fritak ved UiTø

Tredje avdeling fra UiO gir fritak for tilsvarende ved UiTø

Fjerde avdeling fra UiO gir fritak for tilsvarende ved UiTø

Tredje avdeling og fjerdeavdeling fra UiB gir fritak for tilsvarende ved UiTø

Tredje eller fjerde avdeling alene fra UiB gir ingen fritak ved UiTø

JF 48-05
ENDRING I REGLEMENT FOR STUDIEUTVALGET OG AVDELINGSUTVALGENE VED DET JURIDISKE FAKULTET UITØ (200504061)



Vedtak:



Saken utsettes.

JF 49-05
ORDNINGEN MED KLAGESENSUR VED UITØ (200506488)



Vedtak:

I forbindelse med at eksamensforskriften ved Universitetet skal revideres, vil Fakultetsstyret oppfordre til at bestemmelsen i § 43 tredje ledd andre setning ikke blir videreført, fordi den gir uttrykk for en praksis som både er ulovlig og uheldig. Reglene må utformes slik at ny sensur etter klage følger forvaltningslovens regler, som vil innebære at klagekommisjonen også skal gjøres kjent med innholdet i kandidatens klage, den karakter det klages over og eventuell begrunnelse for denne fra sensorene.

JF 50-05
FORSKNINGSSTRATEGI – REVISJON AV HANDLINGSPLANEN – GODKJENNING AV KAP. 2.6 (200005753)




Vedtak:

Fakultetsstyret godkjenner kap 2.6 i handlingsplanen for 2005-2010, med merknader fremkommet på møtet.

JF 51-05
MODULISERING AV OPPLÆRINGSDELEN - ENDRING AV PHD-PROGRAMMET (200501448)




Vedtak:

1. Fakultetsstyret godkjenner følgende forslag til ny § 7 i PhD-program ved Det juridiske fakultet, Universitetet i Tromsø:

§ 7. Forskerutdanning


Generelt

Forskerutdanningen skal være lagt opp slik at den skal kunne fullføres innenfor normert tidsramme, tre år effektiv tid. Avtaleperioden forlenges ved permisjoner som følger av PhD-studentens rettigheter som arbeidstaker.

For PhD-studenter som er ansatt i begynnerstillinger (NFR-stipend, universitetsstipend o.l.) kommer pliktarbeid tilsvarende ett år i tillegg. Reglene for pliktarbeid for stipendiater er ikke en del av studieplanen, men kan fås ved henvendelse til fakultetet.

Avgjørelser om annen tidsnormering treffes av fakultetet.

Opplæringsdelen - generelt

Det juridiske fakultet skal gi alle PhD-studenter tilbud om opplæring på høyt vitenskapelig nivå. 

Dersom fakultetet ikke selv arrangerer hele opplæringsdelen, skal forholdene legges til rette for at studentene får tilsvarende opplæring ved andre institusjoner/enheter som gir godkjent doktorgradsutdanning. Dersom det er flere søkere til eksterne forskerutdanningskurs enn fakultetet har plasser, skal forskningsutvalget ved fakultetet prioritere søkerne. De som er tatt opp på doktorgradsprogrammet og ikke har fullført opplæringsdelen skal har fortrinnsrett. Forskningsutvalget skal ellers legge vekt på følgende kriterier:

· Avhandlingstema sett i relasjon til tema på kurset.

· Tidligere deltakelse på seminar/tidligere forskningsopphold andre steder.

I emner der det ikke foreligger egnet kurstilbud, kan individuelt lesepensum godkjennes som en del av opplæringsdelen. 

Opplæringsdelen – normering

Opplæringsdelen inneholder emner tilsvarende 30 studiepoeng.

Opplæringsdelen er obligatorisk for alle PhD-studenter som er tatt opp til doktorgradsstudiet, og skal gjennomføres i tråd med PhD-studentens godkjente fremdriftsplan for forskerutdanningen (jf. § 5), normalt i løpet av de to første årene. Søknad om endringer i godkjent plan for opplæringsdelen skal utarbeides i samråd med hovedveileder og avgjøres av forskningsutvalget ved fakultetet.



Opplæringsdelen skal være gjennomført og godkjent før avhandlingen innleveres.

Opplæringsdelen - innhold

Opplæringsdelen består av følgende moduler og emner:
A: Rettsvitenskapens svenneprøve, rolle og etikk

  3 sp.

B: Rettsvitenskapens vitenskapsteori
 
  

  2 sp.

C: Rettsvitenspelige metoder


  

 3 sp.

D: Rettsvitenskapelig avhandlingsskriving og kommunikasjon  
 7 sp.

E: Rettsvitenskapens aktuelle inter-/nasjonale perspektiver       10 sp.

F: Fagspesifikke valgfrie seminarer


             5 sp.

Felles for alle deler: 

I tillegg til deltagelse på seminarer skal PhD-studenten tilegne seg relevante deler av det anbefalte lesepensum eller annet utvalgt lesematerial. 
Det juridiske fakultet har gjennom forskningsutvalget ansvar for å tilby PhD-studentene relevante forskerkurs jevnlig i løpet av prosjektperioden.

Kurs som skal inngå i opplæringsdelen skal fortrinnsvis være på 8000-nivå.

Forskningsadministrasjonen ved fakultetet registrerer PhD-studentenes deltakelse på lokal forskeropplæring i Felles Studentsystem.

Opplæringsdelen – rullering

Forskningsutvalget har ansvar for å lage et system for rullering av undervisningen slik at PhD-studentene får oversikt over tilbudet.

Prosjektpresentasjon

PhD-studenten skal i løpet av studiet legge frem prosjektet sitt en eller to ganger – første gang i løpet av første studieår. Ved første gangs fremleggelse skal PhD-studenten presentere et notat om spesielle metodespørsmål som avhandlingsarbeidet reiser. 
Startpakke

Forskning
Forskningsutvalget har ansvar for å tilby alle nye PhD-studenter en materialsamling som kalles Startpakke. Denne materialsamlingen skal hjelpe PhD-studenten til å komme i gang med forskerutdanningen og danner grunnlaget for oppstartseminarene. Startpakken skal oppdateres minst en gang i året.

Anbefalt lesepensum

Forskningsutvalget har ansvar for å tilby PhD-studentene et felles anbefalt lesepensum som skal være til hjelp i tilegnelsen av rettsvitenskapelig metode og vitenskapsteori. Det anbefalte lesepensumet skal oppdateres minst en gang om året.

Godkjenning av gjennomført opplæringsdel

Lederen av forskningsutvalget ved fakultetet godkjenner gjennomført opplæringsdel etter søknad fra PhD-studenten. Søknaden skal inneholde en utskrift fra FS, samt en uttømmende liste over eventuell annen forskeropplæring som ikke går frem av FS. Dette gjelder særlig eksterne  seminarer, kurs, forelesninger o. l. som studenten har deltatt på og som studenten mener kan godkjennes som en del av forskeropplæringen. PhD-studentene oppfordres derfor til å føre journal over sin forskeropplæring ved andre institusjoner/enheter som gir godkjent doktorgradsutdanning. Det er forskningsutvalget ved fakultetet som kan gi en slik godkjenning for deler av opplæringsdelen dersom tilsvarende krav er oppfylt ved en annen enhet eller institusjon som gir godkjent opplæring.

Forskningsutvalget er underinstans ved eventuell klage i sak om godkjenning av gjennomført forskeropplæring som er behandlet av lederen av forskningsutvalget. 
Overgangsregler

Forskningsutvalget lager overgangsregler slik at PhD-studenter som alt er i gang med opplæringsdelen, får uttelling for det som er gjennomført. 

2. Fakultetsstyret ønsker at hele PhD-programmet gjennomgås og oppdateres i tråd                                                                                        

med den nye Universitetsloven.

JF 52-05
DOKTORGRADSSTUDIET – ERIK MICHAEL NESLAND – OPPNEVNING AV BEDØMMELSESKOMITE (200002186)




Vedtak:

Til å bedømme Erik Michael Neslands avhandling: ”Norsk rettskildelære 1884-1939: Rettssyn hos Platou, Hagerup, Stang, Knoph, Astrup Hoel og Castberg oppnevnes følgende komite:

· Førsteamanuensis Ande Somby, Universitetet i Tromsø, leder

· Professor Inger Johanne Sand er spurt om å være medlem av komiteen. Dersom hun takker nei, ber Fakultetsstyret om at Lars Bjørne blir spurt om å være medlem av komiteen.

· Dekan gis fullmakt til å godkjenne de to siste medlemmene av komiteen.

JF 53-05
BUDSJETT 2005 – MÅNEDSRAPPORTERING – BUDSJETTOPPFØLGING PR. SEPT. 2005 (DL 200501571)

Vedtak:

Fakultetsstyret tar månedsrapporten pr. 1. oktober til orientering.

JF 54-05

EVENTUELT

Fakultetsstyret ber FU vurdere om FU bør være innstillende organ for oppnevning av bedømmelseskomite for doktorgradsavhandling.

Tromsø, 20.10.2005

